phoneee/thai-legal-corpus huggingface dataset:
ประกาศกรมวิชาการเกษตรประกาศกรมวิชาการเกษตรเรื่อง หลักเกณฑ์ วิธีการและเงื่อนไขการขอและการออกใบรับรองสุขอนามัยพืชสำหรับการส่งออกพืชควบคุมไปยังสหภาพยุโรปนอร์เวย์ และสมาพันธรัฐสวิสพ.ศ. ๒๕๕๘ ตามประกาศกระทรวงเกษตรและสหกรณ์ เรื่องกำหนดพืชเป็นพืชควบคุม (ฉบับที่ ๒) พ.ศ. ๒๕๕๘ ลงวันที่ ๑๓ ตุลาคม ๒๕๕๘กำหนดให้พืชที่จะส่งออกไปยังสหภาพยุโรป นอร์เวย์ และสมาพันธรัฐสวิสต้องขอใบรับรองสุขอนามัยพืชตามหลักเกณฑ์ วิธีการและเงื่อนไขที่อธิบดีกรมวิชาการเกษตรกำหนดอาศัยอำนาจตามความในมาตรา ๑๕ แห่งพระราชบัญญัติกักพืช พ.ศ.๒๕๐๗ ซึ่งแก้ไขเพิ่มเติมโดยพระราชบัญญัติกักพืช(ฉบับที่ ๒) พ.ศ. ๒๕๔๒ และพระราชบัญญัติกักพืช (ฉบับที่ ๓) พ.ศ. ๒๕๕๑ อธิบดีกรมวิชาการเกษตรโดยคำแนะนำของคณะกรรมการกักพืชจึงออกประกาศไว้ ดังต่อไปนี้ข้อ๑ ประกาศนี้เรียกว่า ประกาศกรมวิชาการเกษตรเรื่อง หลักเกณฑ์ วิธีการ และเงื่อนไขการขอและการออกใบรับรองสุขอนามัยพืชสำหรับการส่งออกพืชควบคุมไปยังสหภาพยุโรปนอร์เวย์ และสมาพันธรัฐสวิส พ.ศ. ๒๕๕๘ข้อ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ผู้ประสงค์จะขอรับใบรับรองสุขอนามัยพืชสำหรับการส่งออกพืชควบคุมตามรายชื่อแนบท้ายประกาศกระทรวงเกษตรและสหกรณ์เรื่อง กำหนดพืชเป็นพืชควบคุม (ฉบับที่ ๒) พ.ศ. ๒๕๕๘ ไปยังสหภาพยุโรป นอร์เวย์และสมาพันธรัฐสวิส ต้องปฏิบัติดังต่อไปนี้๓.๑ต้องจดทะเบียนเป็นผู้ส่งออกกับกรมวิชาการเกษตร๓.๒ต้องมีแหล่งผลิตพืชที่ได้รับการรับรองมาตรฐานระบบการจัดการคุณภาพการปฏิบัติการเกษตรที่ดีสำหรับพืช(GAP) จากกรมวิชาการเกษตรหรือมาตรฐานที่กรมวิชาการเกษตรยอมรับโดยที่(๑)มีแปลง GAP ของตนเอง หรือแปลง GAP ของเกษตรเครือข่าย หรือ(๒)ไม่มีแปลง GAP ของตนเอง แต่พืชส่งออกรวบรวมจากแปลง GAP ของเกษตรกร๓.๓ต้องมีโรงคัดบรรจุสินค้าที่ได้รับการรับรองคุณภาพและมาตรฐานตามหลักปฏิบัติที่ดีสำหรับโรงคัดบรรจุ(GMP) และมีการประยุกต์ใช้ระบบวิเคราะห์อันตรายและจุดวิกฤตที่ต้องควบคุม (HACCP) โดยกรมวิชาการเกษตรหรือมาตรฐานที่กรมวิชาการเกษตรยอมรับในกรณีที่ไม่มีโรงคัดบรรจุสินค้าจะต้องมีหนังสือรับรองการคัดบรรจุจากโรงคัดบรรจุสินค้าที่ได้รับการรับรองคุณภาพและมาตรฐานตามหลักปฏิบัติที่ดีสำหรับโรงคัดบรรจุ(GMP) และการประยุกต์ใช้ระบบวิเคราะห์อันตรายและจุดวิกฤตที่ต้องควบคุม(HACCP)ข้อ ๔การขอและการออกใบรับรองสุขอนามัยพืชให้ปฏิบัติตามประกาศกรมวิชาการเกษตร เรื่อง หลักเกณฑ์วิธีการและเงื่อนไขการขอและการออกใบรับรองสุขอนามัยพืชสำหรับสินค้าผักผลไม้สดส่งออกไปสหภาพยุโรปนอร์เวย์ และสมาพันธรัฐสวิส พ.ศ. ๒๕๕๖ประกาศ ณ วันที่ ๑๖พฤศจิกายน พ.ศ. ๒๕๕๘สมชาย ชาญณรงค์กุลอธิบดีกรมวิชาการเกษตรปริยานุช/จัดทำ๒๒ ธันวาคม๒๕๕๘กัญฑรัตน์/ตรวจ๒๒ ธันวาคม๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๓๓๔ ง/หน้า ๑/๑๘ ธันวาคม ๒๕๕๘
ประกาศของคณะปฏิวัติประกาศของคณะปฏิวัติฉบับที่๓๕๕ โดยที่คณะปฏิวัติพิจารณาเห็นว่าที่ดินของรัฐในท้องที่อำเภอบันนังสตา จังหวัดยะลาเหมาะสมที่จะจัดตั้งเป็นนิคมสร้างตนเองเพื่อให้ประชาชนได้มีที่ตั้งเคหสถานและประกอบอาชีพเป็นหลักแหล่งในที่ดินนั้นหัวหน้าคณะปฏิวัติจึงมีคำสั่ง ดังต่อไปนี้ข้อ ๑ให้จัดตั้งนิคมสร้างตนเอง ในท้องที่อำเภอบันนังสตา จังหวัดยะลาภายในแนวเขตที่ดินตามแผนที่ท้ายประกาศของคณะปฏิวัติฉบับนี้เฉพาะในส่วนที่ดินที่เป็นของรัฐข้อ ๒ให้ประกาศของคณะปฏิวัติฉบับนี้มีผลใช้บังคับเช่นเดียวกับพระราชกฤษฎีกาที่ออกตามความในมาตรา๗ แห่งพระราชบัญญัติจัดที่ดินเพื่อการครองชีพ พ.ศ. ๒๕๑๑ข้อ ๓ให้รัฐมนตรีว่าการกระทรวงมหาดไทยรักษาการตามประกาศของคณะปฏิวัติฉบับนี้ข้อ ๔[๑]ประกาศของคณะปฏิวัติฉบับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศณ วันที่ ๑๓ ธันวาคม พุทธศักราช ๒๕๑๕จอมพลถ. กิตติขจรหัวหน้าคณะปฏิวัติ[เอกสารแนบท้าย]๑. แผนที่ท้ายประกาศของคณะปฏิวัติฉบับที่ ๓๕๕ ลงวันที่ ๑๓ ธันวาคม พุทธศักราช ๒๕๑๕(ดูข้อมูลจากภาพกฎหมาย)ศิรวัชร์/จัดทำ๒๙พฤษภาคม ๒๕๖๐[๑] ราชกิจจานุเบกษาเล่ม ๘๙/ตอนที่ ๑๙๐/ฉบับพิเศษ หน้า ๒๖๙/๑๓ ธันวาคม ๒๕๑๕
ประกาศอธิบดีกรมสรรพากรเรื่อง ขยายกําหนดเวลาการอุทธรณ์ภาษีธุรกิจเฉพาะ กรณีการขายอสังหาริมทรัพย์เป็นทางค้าหรือหากําไรตามมาตรา 91/2(6) แห่งประมวลรัษฎากร-------------------------------------------------------------เนื่องจากได้มีการขยายกําหนดเวลาการยื่นแบบแสดงรายการภาษีและชําระภาษีธุรกิจเฉพาะ กรณีการขายอสังหาริมทรัพย์ ที่ผู้ขายมีไว้ในการประกอบกิจการ ตามมาตรา 3(5) แห่งพระราชกฤษฎีกา ออกตามความในประมวลรัษฎากรว่าด้วยการขายอสังหาริมทรัพย์ที่เป็นทางค้าหรือหากําไร (ฉบับที่ 244) พ.ศ. 2534 และตามมาตรา 4(5) แห่งพระราชกฤษฎีกา ออกตามความในประมวลรัษฎากรว่าด้วยการขายอสังหาริมทรัพย์เป็นทางค้าหรือหากําไร (ฉบับที่ 342) พ.ศ. 2541 และการขายอสังหาริมทรัพย์ที่ได้กระทําภายในห้าปีนับแต่วันที่ได้มาซึ่งอสังหาริมทรัพย์นั้น ตามมาตรา 3(6) แห่งพระราชกฤษฎีกา ออกตามความในประมวลรัษฎากรว่าด้วยการขายอสังหาริมทรัพย์ที่เป็นทางค้าหรือหากําไร (ฉบับที่ 244) พ.ศ. 2534 และตามมาตรา 4(6) แห่งพระราชกฤษฎีกา ออกตามความในประมวลรัษฎากรว่าด้วยการขายอสังหาริมทรัพย์เป็นทางค้าหรือหากําไร (ฉบับที่ 342) พ.ศ. 2541 ที่ผู้มีหน้าที่เสียภาษีธุรกิจเฉพาะได้จดทะเบียนสิทธิและนิติกรรมก่อนวันที่ 31 มกราคม พ.ศ. 2542 โดยให้ยื่นแบบแสดงรายการภาษีและชําระภาษีธุรกิจเฉพาะภายในเดือนตุลาคม พ.ศ. 2544 ซึ่งผู้มีหน้าที่เสียภาษีธุรกิจเฉพาะไม่ต้องเสียเบี้ยปรับ แต่ต้องชําระเงินเพิ่มในอัตราร้อยละ 0.75 ต่อเดือนหรือเศษของเดือนของเงินภาษีที่ต้องชําระหรือนําส่งโดยไม่รวมเบี้ยปรับ ตามมาตรา 89/1 และมาตรา 91/21(6) แห่งประมวลรัษฎากร ทั้งนี้ ตามประกาศอธิบดีกรมสรรพากร เรื่อง ขยายกําหนดเวลาการยื่นแบบแสดงรายการภาษีและชําระภาษีธุรกิจเฉพาะ กรณีการขายอสังหาริมทรัพย์เป็นทางค้าหรือหากําไรตามมาตรา 91/2(6) แห่งประมวลรัษฎากร ลงวันที่ 7 สิงหาคม พ.ศ. 2544เพื่อเป็นการบรรเทาภาระเบี้ยปรับ สําหรับผู้มีหน้าที่เสียภาษีธุรกิจเฉพาะซึ่งได้รับแจ้งการประเมินภาษีธุรกิจเฉพาะกรณีดังกล่าวแล้ว อาศัยอํานาจตามความในมาตรา 3 อัฏฐ วรรคหนึ่ง แห่งประมวลรัษฎากร อธิบดีกรมสรรพากรจึงประกาศดังต่อไปนี้ข้อ ๑ กรณีผู้มีหน้าที่เสียภาษีธุรกิจเฉพาะได้รับแจ้งการประเมินภาษีธุรกิจเฉพาะ แต่ยังมิได้ชําระภาษีให้ถูกต้องครบถ้วน หรือชําระภาษีบางส่วน และมิได้อุทธรณ์การประเมินภาษีธุรกิจเฉพาะภายในเวลาที่กฎหมายกําหนด ตามมาตรา 30 แห่งประมวลรัษฎากร ให้ขยายกําหนดเวลาการอุทธรณ์ตามมาตรา 30 แห่งประมวลรัษฎากร ไปจนถึงวันที่ 30 พฤศจิกายน พ.ศ. 2544 โดยผู้มีหน้าที่เสียภาษีธุรกิจเฉพาะจะต้องชําระภาษีธุรกิจเฉพาะ และเงินเพิ่มในอัตราร้อยละ 1.5 ต่อเดือนหรือเศษของเดือนของเงินภาษีที่ต้องชําระหรือนําส่งโดยไม่รวมเบี้ยปรับตามมาตรา 89/1 และมาตรา 91/21(6) แห่งประมวลรัษฎากร ให้ถูกต้องครบถ้วนภายในวันที่ 31 ตุลาคม พ.ศ. 2544 ผู้มีหน้าที่เสียภาษี ธุรกิจเฉพาะจะได้รับสิทธิในการพิจารณาอุทธรณ์เกี่ยวกับเบี้ยปรับเช่นเดียวกับการขยายกําหนดเวลาการยื่นแบบแสดงรายการภาษีและชําระภาษีธุรกิจเฉพาะ ตามประกาศอธิบดีกรมสรรพากร เรื่อง ขยายกําหนดเวลาการยื่นแบบแสดงรายการภาษีและชําระภาษีธุรกิจเฉพาะ กรณีการขายอสังหาริมทรัพย์เป็นทางค้าหรือหากําไรตามมาตรา 91/2(6) แห่งประมวลรัษฎากร ลงวันที่ 7 สิงหาคม พ.ศ. 2544ข้อ ๒ ประกาศนี้ไม่มีผลต่อภาษีอากรที่ได้เสียหรือชําระไปแล้วก่อนวันที่ที่ลงในประกาศนี้ผู้มีอํานาจลงนาม - ประกาศ ณ วันที่ 7 สิงหาคม พ.ศ. 2544 ศุภรัตน์ ควัฒน์กุลอธิบดีกรมสรรพากร
ประกาศสํานักงานศาลรัฐธรรมนูญเรื่อง ศาลรัฐธรรมนูญมีคําวินิจฉัยว่าบทบัญญัติแห่งกฎหมายขัดหรือแย้งต่อรัฐธรรมนูญ----------------------------------------- ด้วยศาลรัฐธรรมนูญได้มีคําวินิจฉัยที่ 17/2555 ลงวันที่ 4 กรกฎาคม 2555 ว่า ประมวลรัษฎากร มาตรา 57 ตรี และมาตรา 57 เบญจ มีปัญหาความชอบด้วยรัฐธรรมนูญแห่งราชอาณาจักรไทย พุทธศักราช 2550 มาตรา 30 ดังนั้น ประมวลรัษฎากร มาตรา 57 ตรี และมาตรา 57 เบญจ จึงเป็นอันใช้บังคับมิได้ตามรัฐธรรมนูญ มาตรา 6 จึงประกาศให้ทราบทั่วกันผู้มีอํานาจลงนาม - ประกาศ ณ วันที่ 5 กรกฎาคม พ.ศ. 2555 เชาวนะ ไตรมาศ เลขาธิการสํานักงานศาลรัฐธรรมนูญ
คำพิพากษาศาลฎีกาที่ 95/2472หลักกฎหมาย: น้ำกระแช่ วิธีพิจารณาอาญา น่าที่นำสืบคดีนี้ศาลเดิมตัดสินลงโทษจำเลยตาม พ.ร.บ.ภาษีชั้นในแก้ไขเพิ่มเติม พ.ศ.๒๔๖๗ ม.๔ ปรับ ๖๐ บาท ฐานมีน้ำกระแช่ไว้รับประทาน ศาลฎีกาแลศาลอุทธรณเห็นว่า เปนหน้าที่โจทก์จะต้องนำสืบให้ได้ความว่า น้ำกระแช่ของกลางมีแอลกอฮอล์เจือปนอยู่ด้วยซึ่งสามารถใช้ดื่มได้อย่างเดียวกับสุรา แต่โจทก์สืบไม่สม ให้ยกฟ้อง ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 95/2472อัยยการราชบุรีโจทก์นายกี่ มะมมจำเลยน้ำกระแช่ วิธีพิจารณาอาญา น่าที่นำสืบคดีนี้ศาลเดิมตัดสินลงโทษจำเลยตาม พ.ร.บ.ภาษีชั้นในแก้ไขเพิ่มเติม พ.ศ.๒๔๖๗ ม.๔ ปรับ ๖๐ บาท ฐานมีน้ำกระแช่ไว้รับประทาน ศาลฎีกาแลศาลอุทธรณเห็นว่า เปนหน้าที่โจทก์จะต้องนำสืบให้ได้ความว่า น้ำกระแช่ของกลางมีแอลกอฮอล์เจือปนอยู่ด้วยซึ่งสามารถใช้ดื่มได้อย่างเดียวกับสุรา แต่โจทก์สืบไม่สม ให้ยกฟ้อง(นล-ศรี-หริศ)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: คดีนี้ศาลเดิมตัดสินลงโทษจำเลยตาม พ.ร.บ.ภาษีชั้นในแก้ไขเพิ่มเติม พ.ศ.๒๔๖๗ ม.๔ ปรับ ๖๐ บาท ฐานมีน้ำกระแช่ไว้รับประทาน ศาลฎีกาแลศาลอุทธรณเห็นว่า เปนหน้าที่โจทก์จะต้องนำสืบให้ได้ความว่า น้ำกระแช่ของกลางมีแอลกอฮอล์เจือปนอยู่ด้วยซึ่งสามารถใช้ดื่มได้อย่างเดียวกับสุรา แต่โจทก์สืบไม่สม ให้ยกฟ้อง ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 95/2472อัยยการราชบุรีโจทก์นายกี่ มะมมจำเลยน้ำกระแช่ วิธีพิจารณาอาญา น่าที่นำสืบคดีนี้ศาลเดิมตัดสินลงโทษจำเลยตาม พ.ร.บ.ภาษีชั้นในแก้ไขเพิ่มเติม พ.ศ.๒๔๖๗ ม.๔ ปรับ ๖๐ บาท ฐานมีน้ำกระแช่ไว้รับประทาน ศาลฎีกาแลศาลอุทธรณเห็นว่า เปนหน้าที่โจทก์จะต้องนำสืบให้ได้ความว่า น้ำกระแช่ของกลางมีแอลกอฮอล์เจือปนอยู่ด้วยซึ่งสามารถใช้ดื่มได้อย่างเดียวกับสุรา แต่โจทก์สืบไม่สม ให้ยกฟ้อง(นล-ศรี-หริศ)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศธนาคารแห่งประเทศไทยประกาศธนาคารแห่งประเทศไทยเรื่องการกำหนดหลักเกณฑ์ วิธีการ และเงื่อนไขในการประกอบธุรกิจบัตรเครดิตสำหรับผู้ประกอบธุรกิจบัตรเครดิต(ฉบับที่ ๒) ตามที่รัฐมนตรีว่าการกระทรวงการคลังได้ออกประกาศกระทรวงการคลังเรื่อง กิจการที่ต้องขออนุญาตตามข้อ ๕ แห่งประกาศของคณะปฏิวัติ ฉบับที่ ๕๘ลงวันที่ ๑๑ พฤศจิกายน ๒๕๔๕ กำหนดได้การประกอบธุรกิจบัตรเครดิตเป็นกิจการที่ต้องขออนุญาตรวมทั้งกำหนดให้ผู้ประกอบธุรกิจบัตรเครดิตต้องปฏิบัติตามหลักเกณฑ์ วิธีการและเงื่อนไขที่ธนาคารแห่งประเทศไทยกำหนดด้วย นั้น อาศัยอำนาจตามในข้อ ๘แห่งประกาศกระทรวงการคลังฉบับดังกล่าวธนาคารแห่งประเทศไทยออกข้อกำหนดสำหรับผู้ประกอบธุรกิจบัตรเครดิตที่มิใช่ธนาคารพาณิชย์ดังต่อไปนี้ข้อ ๑ ให้ยกเลิกความในข้อ ๕ของประกาศธนาคารแห่งประเทศไทย เรื่อง การกำหนดหลักเกณฑ์ วิธีการและเงื่อนไขในการประกอบธุรกิจบัตรเครดิตสำหรับผู้ประกอบธุรกิจบัตรเครดิต ลงวันที่๑๒ พฤศจิกายน ๒๕๔๕ และให้ใช้ความต่อไปนี้แทนข้อ ๕ผู้ประกอบธุรกิจบัตรเครดิตจะต้องจัดทำข้อมูลตามรูปแบบชุดข้อมูล (DataSet) ตามรายชื่อชุดข้อมูลและคำอธิบายการจัดทำข้อมูลตามแบบที่กำหนดไว้ท้ายประกาศตั้งแต่งวดข้อมูลเดือนธันวาคม๒๕๔๖ เป็นต้นไปโดยส่งข้อมูลให้ธนาคารแห่งประเทศไทยตามวิธีการและหลักเกณฑ์ที่กำหนดในระเบียบธนาคารแห่งประเทศไทยว่าด้วยบริการด้านการรับส่งข้อมูลด้วยวิธีอิเล็กทรอนิกส์เกี่ยวกับระบบบริหารข้อมูลของธนาคารแห่งประเทศไทยพ.ศ. ๒๕๔๖ทั้งนี้ธนาคารแห่งประเทศไทยจะถือว่าได้รับข้อมูลตามชุดข้อมูล (Data Set) ผ่านระบบสื่อสารอิเล็กทรอนิกส์ในวันที่ผู้ประกอบธุรกิจบัตรเครดิตส่งข้อมูลให้ธนาคารแห่งประเทศไทยและผ่านเกณฑ์การตรวจสอบเบื้องต้น (Basic Validation) ของระบบบริหารข้อมูลของธนาคารแห่งประเทศไทยแล้วข้อ ๒ ประกาศนี้ให้ใช้บังคับตั้งแต่วันที่ ๑ตุลาคม พ.ศ. ๒๕๔๖[๑]ประกาศ ณ วันที่ ๒๙กันยายน พ.ศ. ๒๕๔๖หม่อมราชวงศ์ปรีดียาธร เทวกุลผู้ว่าการธนาคารแห่งประเทศไทย[ดูข้อมูลจากภาพกฎหมาย]ญาณี/พิมพ์๑๒ มกราคม ๒๕๔๗[๑]รก.๒๕๔๖/พ๑๑๓ง/๔๒/๓๐ กันยายน ๒๕๔๖
กหดหกดหกดหกดประกาศกระทรวงการคลังเรื่องการกำหนดให้ของได้รับยกเว้นจากบทบังคับตามความในมาตรา ๑๐แห่งพระราชกำหนดพิกัดอัตราศุลกากร พ.ศ. ๒๕๓๐(ฉบับที่ ๒) อาศัยอำนาจตามความในมาตรา ๑๐แห่งพระราชกำหนดพิกัดอัตราศุลกากร พ.ศ. ๒๕๓๐รัฐมนตรีว่าการกระทรวงการคลังโดยความเห็นชอบของคณะรัฐมนตรีออกประกาศไว้ดังต่อไปนี้ให้เพิ่มความต่อไปนี้เป็นข้อ๗/๑ ของประกาศกระทรวงการคลังเรื่อง การกำหนดให้ของได้รับยกเว้นจากบทบังคับตามความในมาตรา ๑๐แห่งพระราชกำหนดพิกัดอัตราศุลกากร พ.ศ. ๒๕๓๐ ลงวันที่ ๒๘ ธันวาคม พ.ศ. ๒๕๔๔ข้อ ๗/๑ ให้ของที่ได้รับการยกเว้นอากรตามข้อ ๓ (๑๗) ตามประกาศกระทรวงการคลัง เรื่องการลดอัตราอากรและการยกเว้นอากรศุลกากรตามมาตรา ๑๒แห่งพระราชกำหนดพิกัดอัตราศุลกากร พ.ศ. ๒๕๓๐ ลงวันที่ ๒๘ ธันวาคม พ.ศ. ๒๕๔๔ ซึ่งแก้ไขเพิ่มเติมโดยประกาศกระทรวงการคลัง เรื่องการลดอัตราและการยกเว้นอากรศุลกากรตามมาตรา ๑๒ แห่งพระราชกำหนดพิกัดอัตราศุลกากร พ.ศ. ๒๕๓๐ (ฉบับที่ ๖) ลงวันที่ ๑๕ มกราคม พ.ศ. ๒๕๔๖ได้รับการยกเว้นจากบทบังคับตามความในมาตรา ๑๐ แห่งพระราชกำหนดพิกัดอัตราศุลกากร พ.ศ. ๒๕๓๐หากได้โอนของนั้นไปเป็นของส่วนราชการตามกฎหมายว่าด้วยระเบียบบริหารราชการแผ่นดินหรือรัฐวิสาหกิจเฉพาะเป็นองค์การของรัฐบาลตามกฎหมายว่าด้วยการจัดตั้งองค์การของรัฐบาลหรือกิจการของรัฐตามกฎหมายที่จัดตั้งกิจการนั้นในลักษณะให้โดยไม่มีค่าตอบแทนหรือภาระติดพันประกาศ ณวันที่ ๑๕ มกราคม พ.ศ. ๒๕๔๖ ร้อยเอกสุชาติ เชาว์วิศิษฐรัฐมนตรีช่วยว่าการฯ ปฏิบัติราชการแทนรัฐมนตรีว่าการกระทรวงการคลัง[รก.๒๕๔๖/พ๗ง/๗/๒๐ มกราคม ๒๕๔๖]มณฑาทิพย์/พิมพ์๒๕ เมษายน ๒๕๔๖สุมลรัตน์/อรรถชัย แก้ไข๓๐ เมษายน ๒๕๔๖
ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สลธ. 35/2561เรื่อง การให้ความเห็นชอบเป็นกรรมการหรือผู้บริหารของผู้ประกอบธุรกิจสินทรัพย์ดิจิทัล\_\_\_\_\_\_\_\_\_\_\_\_\_\_\_\_\_\_\_\_\_\_ อาศัยอํานาจตามความในมาตรา 29 แห่งพระราชกําหนดการประกอบธุรกิจสินทรัพย์ดิจิทัล พ.ศ. 2561 และข้อ 11 แห่งประกาศคณะกรรมการกํากับหลักทรัพย์และตลาดหลักทรัพย์ที่ กลธ. 18/2561 เรื่อง การกําหนดลักษณะต้องห้ามของกรรมการและผู้บริหารของผู้ประกอบธุรกิจสินทรัพย์ดิจิทัล ลงวันที่ 3 กรกฎาคม พ.ศ. 2561 สํานักงาน ก.ล.ต. ออกประกาศไว้ดังต่อไปนี้ข้อ ๑ การยื่นคําขอรับความเห็นชอบเป็นกรรมการหรือผู้บริหารของผู้ประกอบธุรกิจสินทรัพย์ดิจิทัลให้เป็นไปตามแบบและวิธีการที่จัดไว้บนเว็บไซต์ของสํานักงาน ก.ล.ต.ข้อ ๒ สํานักงาน ก.ล.ต. จะพิจารณาให้ความเห็นชอบคําขอรับความเห็นชอบที่ยื่นตามข้อ 1 เมื่อบุคคลดังกล่าวไม่มีลักษณะต้องห้ามตามหลักเกณฑ์ที่กําหนดไว้ในประกาศคณะกรรมการกํากับหลักทรัพย์และตลาดหลักทรัพย์ว่าด้วยการกําหนดลักษณะต้องห้ามของกรรมการและผู้บริหารของผู้ประกอบธุรกิจสินทรัพย์ดิจิทัลข้อ ๓ สํานักงาน ก.ล.ต. จะพิจารณาคําขอรับความเห็นชอบเป็นกรรมการหรือผู้บริหารของผู้ประกอบธุรกิจสินทรัพย์ดิจิทัลภายใน 5 วันทําการนับแต่วันที่สํานักงานได้รับคําขอรับความเห็นชอบ พร้อมทั้งเอกสารหลักฐานประกอบคําขอที่ถูกต้องครบถ้วนตามคู่มือสําหรับประชาชนข้อ ๔ บุคคลใดประสงค์จะได้รับหลักฐานการได้รับความเห็นชอบหนังสือให้ยื่นคําขอผ่านระบบที่จัดไว้สําหรับการดังกล่าวบนเว็บไซต์ของสํานักงาน ก.ล.ต.ข้อ ๕ ประกาศนี้ให้ใช้บังคับตั้งแต่วันที่ 20 กรกฎาคม พ.ศ. 2561 เป็นต้นไปผู้มีอํานาจลงนาม - ประกาศ ณ วันที่ 11 กรกฎาคม พ.ศ. 2561 (นายรพี สุจริตกุล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์
ประกาศกรมสรรพสามิตประกาศกรมสรรพสามิตเรื่องกำหนดมูลค่าน้ำมันเตาที่ผลิตในราชอาณาจักรเพื่อถือเป็นเกณฑ์ในการคำนวณภาษี(ฉบับที่๕๐/๒๕๔๘) อาศัยอำนาจตามความในมาตรา ๘ (๑) วรรคสาม แห่งพระราชบัญญัติภาษีสรรพสามิตพ.ศ. ๒๕๒๗ ซึ่งแก้ไขเพิ่มเติมโดยพระราชบัญญัติภาษีสรรพสามิต (ฉบับที่ ๒) พ.ศ. ๒๕๓๔และโดยอนุมัติรัฐมนตรีว่าการกระทรวงการคลังเป็นหลักการ ตามหนังสือสำนักงานเศรษฐกิจการคลังที่ กค ๐๓๐๒/๑๑๒๖ ลงวันที่ ๕ มีนาคม พ.ศ. ๒๕๓๖ อธิบดีกรมสรรพสามิตออกประกาศไว้ ดังต่อไปนี้ข้อ ๑ ให้ยกเลิกประกาศกรมสรรพสามิต เรื่อง กำหนดมูลค่าน้ำมันเตาที่ผลิตในราชอาณาจักรเพื่อถือเป็นเกณฑ์ในการคำนวณภาษี(ฉบับที่ ๔๙/๒๕๔๘) ลงวันที่ ๘ ธันวาคม ๒๕๔๘ข้อ ๒ กำหนดมูลค่าน้ำมันเตาที่ผลิตในราชอาณาจักร เพื่อถือเป็นเกณฑ์ในการคำนวณภาษีไว้ดังต่อไปนี้(๑) น้ำมันเตาชนิดที่ ๑ ลิตรละ ๑๓.๔๗๑๖ บาท(๒) น้ำมันเตาชนิดที่ ๒ ลิตรละ ๑๒.๘๑๙๓ บาท(๓) น้ำมันเตาชนิดที่ ๓ ลิตรละ ๑๒.๕๑๖๕ บาท(๔) น้ำมันเตาชนิดที่ ๔ ลิตรละ ๑๒.๔๒๒๕ บาท(๕) น้ำมันเตาชนิดที่ ๕ ลิตรละ ๑๒.๗๒๘๒ บาททั้งนี้ ตั้งแต่วันที่ ๑๙ ธันวาคม ๒๕๔๘ เป็นต้นไป[๑]ประกาศณ วันที่ ๑๕ ธันวาคม พ.ศ. ๒๕๔๘ศิริพรเลียงสมบัติผู้อำนวยการสำนักบริหารการจัดเก็บภาษี๓ ทำหน้าที่เป็นผู้อำนวยการสำนักมาตรฐานภาษีปฏิบัติราชการแทนอธิบดีกรมสรรพสามิตพชร/ผู้จัดทำ๑๙มกราคม ๒๕๔๙[๑]ราชกิจจานุเบกษา เล่ม ๑๒๓/ตอนที่ ๔ ง/หน้า ๔๐/๑๒ มกราคม ๒๕๔๙
คำพิพากษาศาลฎีกาที่ 5603/2542หลักกฎหมาย: จำเลยสั่งซื้อสินค้าประเภทแป้งจากห้างหุ้นส่วนสามัญนิติบุคคลโจทก์ร่วมซึ่งมี ป.เป็นหุ้นส่วนผู้จัดการ จำเลยรับสินค้าไปเรียบร้อยแล้ว ได้สั่งจ่ายเช็คพิพาทชำระหนี้ให้โจทก์ร่วม ป.ได้นำเช็คพิพาทไปขายลดแก่ธนาคาร และธนาคารเป็นผู้เรียกเก็บเงินตามเช็คพิพาท ดังนั้น โจทก์ร่วมมิใช่ผู้ทรงเช็คพิพาท จึงมิใช่ผู้เสียหายไม่มีสิทธิร้องทุกข์ให้ดำเนินคดีแก่จำเลยได้ การที่โจทก์ร่วมไปร้องทุกข์ต่อพนักงานสอบสวน จึงไม่เป็นการร้องทุกข์โดยชอบด้วย ป.วิ.อ.มาตรา 124 พนักงานสอบสวนย่อมไม่มีอำนาจสอบสวน และพนักงานอัยการไม่มีอำนาจฟ้องคดีนี้ตามมาตรา121 วรรคสอง และมาตรา 120 ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 5603/2542พนักงานอัยการ สำนักงานอัยการสูงสุดโจทก์ห้างหุ้นส่วนสามัญนิติบุคคล เตียใจ่เฮงฮวดโจทก์ร่วมสาวสุวรรณ มานะศักดิ์ศิริกุลจำเลย ป.พ.พ. ม. 904 ป.วิ.อ. ม. 120, ม. 121, ม. 124จำเลยสั่งซื้อสินค้าประเภทแป้งจากห้างหุ้นส่วนสามัญนิติบุคคลโจทก์ร่วมซึ่งมี ป.เป็นหุ้นส่วนผู้จัดการ จำเลยรับสินค้าไปเรียบร้อยแล้ว ได้สั่งจ่ายเช็คพิพาทชำระหนี้ให้โจทก์ร่วม ป.ได้นำเช็คพิพาทไปขายลดแก่ธนาคาร และธนาคารเป็นผู้เรียกเก็บเงินตามเช็คพิพาท ดังนั้น โจทก์ร่วมมิใช่ผู้ทรงเช็คพิพาท จึงมิใช่ผู้เสียหายไม่มีสิทธิร้องทุกข์ให้ดำเนินคดีแก่จำเลยได้ การที่โจทก์ร่วมไปร้องทุกข์ต่อพนักงานสอบสวน จึงไม่เป็นการร้องทุกข์โดยชอบด้วย ป.วิ.อ.มาตรา 124 พนักงานสอบสวนย่อมไม่มีอำนาจสอบสวน และพนักงานอัยการไม่มีอำนาจฟ้องคดีนี้ตามมาตรา121 วรรคสอง และมาตรา 120(ธนะพัฒน์ แจ่มจันทร์-อร่าม หุตางกูร-อรรถพร บู่สาลี)ศาลแขวงพระนครเหนือ - นางสาวเนตรดาว กองแก้วศาลอุทธรณ์ - นายจรัญ ภักดีธนากุลแหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 5603/2542พนักงานอัยการ สำนักงานอัยการสูงสุดโจทก์ห้างหุ้นส่วนสามัญนิติบุคคล เตียใจ่เฮงฮวดโจทก์ร่วมสาวสุวรรณ มานะศักดิ์ศิริกุลจำเลย ป.พ.พ. ม. 904 ป.วิ.อ. ม. 120, ม. 121, ม. 124จำเลยสั่งซื้อสินค้าประเภทแป้งจากห้างหุ้นส่วนสามัญนิติบุคคลโจทก์ร่วมซึ่งมี ป.เป็นหุ้นส่วนผู้จัดการ จำเลยรับสินค้าไปเรียบร้อยแล้ว ได้สั่งจ่ายเช็คพิพาทชำระหนี้ให้โจทก์ร่วม ป.ได้นำเช็คพิพาทไปขายลดแก่ธนาคาร และธนาคารเป็นผู้เรียกเก็บเงินตามเช็คพิพาท ดังนั้น โจทก์ร่วมมิใช่ผู้ทรงเช็คพิพาท จึงมิใช่ผู้เสียหายไม่มีสิทธิร้องทุกข์ให้ดำเนินคดีแก่จำเลยได้ การที่โจทก์ร่วมไปร้องทุกข์ต่อพนักงานสอบสวน จึงไม่เป็นการร้องทุกข์โดยชอบด้วย ป.วิ.อ.มาตรา 124 พนักงานสอบสวนย่อมไม่มีอำนาจสอบสวน และพนักงานอัยการไม่มีอำนาจฟ้องคดีนี้ตามมาตรา121 วรรคสอง และมาตรา 120(ธนะพัฒน์ แจ่มจันทร์-อร่าม หุตางกูร-อรรถพร บู่สาลี)ศาลแขวงพระนครเหนือ - นางสาวเนตรดาว กองแก้วศาลอุทธรณ์ - นายจรัญ ภักดีธนากุลแหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
คำพิพากษาศาลฎีกาที่ 61453หลักกฎหมาย: ความว่า จำเลยที่ 2 ฎีกา มีทางชนะคดี โปรดอนุญาตให้ทุเลาการบังคับไว้ก่อนหมายเหตุ ทนายโจทก์ได้รับสำเนาคำร้องแล้ว (อันดับ 129)คดีของศาลชั้นต้นหมายเลขแดงที่ 429/2527 นี้ ศาลชั้นต้นพิจารณาพิพากษารวมกับคดีหมายเลขแดงที่ 428/2527 โดยเรียกจำเลยในคดีนี้ว่าจำเลยที่ 2ศาลชั้นต้นพิพากษาว่า ให้เพิกถอน น.ส.3 เลขที่ 91ตำบลดอนกำยานอำเภอเมืองจังหวัดสุพรรณบุรีเฉพาะในเส้นสีม่วง(ยกเว้นภายในเส้นสีน้ำตาล) ในแผนที่พิพาทซึ่งออกทับที่ดินโฉนดเลขที่ 3169 ของโจทก์ศาลอุทธรณ์พิพากษายืนทนายจำเลยที่ 2 ฎีกา พร้อมกับยื่นคำร้องดังกล่าว(อันดับ 127,126)จำเลยที่ 2 ได้รับอนุญาตให้ทุเลาการบังคับในระหว่างอุทธรณ์(อันดับ 113)คำสั่งพิเคราะห์แล้ว อนุญาตให้ทุเลาการบังคับไว้ระหว่างฎีกา ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 200/2531นายพันธุ์ ธุปกัณฑ์ฯโจทก์นายพยนหรือพยนต์ พูลคล้ายวงษ์จำเลยนายสุนทร เข็มเงิน ทนายจำเลยที่ 2ผู้ยื่นคำร้อง ป.วิ.พ. ม. 231ความว่า จำเลยที่ 2 ฎีกา มีทางชนะคดี โปรดอนุญาตให้ทุเลาการบังคับไว้ก่อนหมายเหตุ ทนายโจทก์ได้รับสำเนาคำร้องแล้ว (อันดับ 129)คดีของศาลชั้นต้นหมายเลขแดงที่ 429/2527 นี้ ศาลชั้นต้นพิจารณาพิพากษารวมกับคดีหมายเลขแดงที่ 428/2527 โดยเรียกจำเลยในคดีนี้ว่าจำเลยที่ 2ศาลชั้นต้นพิพากษาว่า ให้เพิกถอน น.ส.3 เลขที่ 91ตำบลดอนกำยานอำเภอเมืองจังหวัดสุพรรณบุรีเฉพาะในเส้นสีม่วง(ยกเว้นภายในเส้นสีน้ำตาล) ในแผนที่พิพาทซึ่งออกทับที่ดินโฉนดเลขที่ 3169 ของโจทก์ศาลอุทธรณ์พิพากษายืนทนายจำเลยที่ 2 ฎีกา พร้อมกับยื่นคำร้องดังกล่าว(อันดับ 127,126)จำเลยที่ 2 ได้รับอนุญาตให้ทุเลาการบังคับในระหว่างอุทธรณ์(อันดับ 113)คำสั่งพิเคราะห์แล้ว อนุญาตให้ทุเลาการบังคับไว้ระหว่างฎีกา(คำนึง อุไรรัตน์-ดุสิต วราโห-ประชา บุญวนิช)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 200/2531นายพันธุ์ ธุปกัณฑ์ฯโจทก์นายพยนหรือพยนต์ พูลคล้ายวงษ์จำเลยนายสุนทร เข็มเงิน ทนายจำเลยที่ 2ผู้ยื่นคำร้อง ป.วิ.พ. ม. 231ความว่า จำเลยที่ 2 ฎีกา มีทางชนะคดี โปรดอนุญาตให้ทุเลาการบังคับไว้ก่อนหมายเหตุ ทนายโจทก์ได้รับสำเนาคำร้องแล้ว (อันดับ 129)คดีของศาลชั้นต้นหมายเลขแดงที่ 429/2527 นี้ ศาลชั้นต้นพิจารณาพิพากษารวมกับคดีหมายเลขแดงที่ 428/2527 โดยเรียกจำเลยในคดีนี้ว่าจำเลยที่ 2ศาลชั้นต้นพิพากษาว่า ให้เพิกถอน น.ส.3 เลขที่ 91ตำบลดอนกำยานอำเภอเมืองจังหวัดสุพรรณบุรีเฉพาะในเส้นสีม่วง(ยกเว้นภายในเส้นสีน้ำตาล) ในแผนที่พิพาทซึ่งออกทับที่ดินโฉนดเลขที่ 3169 ของโจทก์ศาลอุทธรณ์พิพากษายืนทนายจำเลยที่ 2 ฎีกา พร้อมกับยื่นคำร้องดังกล่าว(อันดับ 127,126)จำเลยที่ 2 ได้รับอนุญาตให้ทุเลาการบังคับในระหว่างอุทธรณ์(อันดับ 113)คำสั่งพิเคราะห์แล้ว อนุญาตให้ทุเลาการบังคับไว้ระหว่างฎีกา(คำนึง อุไรรัตน์-ดุสิต วราโห-ประชา บุญวนิช)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศเจ้าพนักงานจราจรจังหวัดอำนาจเจริญประกาศเจ้าพนักงานจราจรจังหวัดอำนาจเจริญเรื่อง กำหนดอัตราความเร็วของรถในทางในเขตเทศบาลเมืองอำนาจเจริญอำเภอเมืองอำนาจเจริญ จังหวัดอำนาจเจริญ ด้วยคณะอนุกรรมการจัดระบบการจราจรทางบกจังหวัดอำนาจเจริญได้มีมติคัดเลือกถนนที่มีความเสี่ยงต่อการเกิดอุบัติเหตุในเขตเทศบาล จำนวน ๑ เส้นทางเพื่อกำหนดความเร็วที่เหมาะสมกับพื้นที่ชุมชนและให้ติดตั้งป้ายจำกัดความเร็วที่ได้ผ่านความเห็นชอบจากคณะอนุกรรมการจัดระบบการจราจรทางบกจังหวัดอำนาจเจริญจึงได้กำหนดให้ถนนชยางกูรเริ่มต้นที่สะพานบ้านไก่คำ ตำบลไก่คำ อำเภอเมืองอำนาจเจริญและสิ้นสุดที่สะพานห้วยซัน ตำบลโนนหนามแท่ง อำเภอเมืองอำนาจเจริญ จังหวัดอำนาจเจริญเป็นเส้นทางควบคุมความเร็วในพื้นที่ชุมชนของจังหวัดอำนาจเจริญ ซึ่งเป็นถนนต้นแบบในการควบคุมความเร็วในพื้นที่ชุมชนให้รถทุกประเภทใช้ความเร็วไม่เกิน๕๐ กิโลเมตรต่อชั่วโมงฉะนั้น เพื่อความปลอดภัยของผู้ใช้รถใช้ถนนและลดความเสี่ยงต่อการเกิดอุบัติเหตุอาศัยอำนาจตามความในมาตรา๖๗ และมาตรา ๑๓๙ (๖) แห่งพระราชบัญญัติจราจรทางบก พ.ศ. ๒๕๒๒ และคำสั่งกระทรวงมหาดไทยที่๕๒๙/๒๕๕๕ ลงวันที่ ๗ กันยายน พ.ศ. ๒๕๕๕ เรื่อง แต่งตั้งเจ้าพนักงานจราจรตามพระราชบัญญัติจราจรทางบกพ.ศ. ๒๕๒๒ จึงได้ออกประกาศเจ้าพนักงานจราจรจังหวัดอำนาจเจริญ ดังต่อไปนี้ข้อ ๑ รถบรรทุกที่มีน้ำหนักรถ รวมทั้งน้ำหนักบรรทุกเกิน๑,๒๐๐ กิโลกรัม หรือรถบรรทุกโดยสาร จำกัดความเร็วในพื้นที่ชุมชน ไม่เกิน ๕๐ กิโลเมตรต่อชั่วโมงข้อ ๒ รถยนต์อื่นนอกจากรถที่ระบุในข้อ ๑ ขณะที่ลากจูงรถพ่วงรถยนต์บรรทุกที่มีน้ำหนักรถรวมทั้งน้ำหนักบรรทุกเกิน ๑,๒๐๐ กิโลกรัม หรือรถยนต์สามล้อจำกัดความเร็วในพื้นที่ชุมชนไม่เกิน ๔๕ กิโลเมตรต่อชั่วโมงข้อ ๓ รถยนต์อื่นนอกจากรถที่ระบุในข้อ ๑ และข้อ ๒หรือรถจักรยานยนต์ จำกัดความเร็วในพื้นที่ชุมชน ไม่เกิน ๕๐ กิโลเมตรต่อชั่วโมงข้อ ๔[๑]ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๕ ข้อบังคับ/ประกาศใด ขัดแย้งกับประกาศนี้ ให้ยกเลิกการบังคับใช้เป็นการชั่วคราวให้ถือตามประกาศนี้แทนจึงประกาศให้ผู้ใช้รถใช้ถนนทราบโดยทั่วกันประกาศ ณ วันที่ ๒๓ มกราคม พ.ศ. ๒๕๖๑พลตำรวจตรี ถวาย บูรณรักษ์ผู้บังคับการตำรวจภูธรจังหวัดอำนาจเจริญเจ้าพนักงานจราจรจังหวัดอำนาจเจริญปวันวิทย์/จัดทำ๑๙ กุมภาพันธ์๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๒๔ ง/หน้า ๑๖/๑ กุมภาพันธ์ ๒๕๖๑
พระราชกฤษฎีกาพระราชกฤษฎีกากำหนดเขตที่ดินในท้องที่ตำบลทับช้าง ตำบลปะตง และตำบลทรายขาวอำเภอสอยดาว จังหวัดจันทบุรีให้เป็นเขตปฏิรูปที่ดินพ.ศ. ๒๕๔๒ ภูมิพลอดุลยเดช ป.ร.ให้ไว้ ณ วันที่ ๒๐กุมภาพันธ์ พ.ศ. ๒๕๔๒เป็นปีที่ ๕๔ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรกำหนดเขตที่ดิน ในท้องที่ตำบลทับช้างตำบลปะตง และตำบลทรายขาว อำเภอสอยดาว จังหวัดจันทบุรี ให้เป็นเขตปฏิรูปที่ดินอาศัยอำนาจตามความในมาตรา ๒๒๑ของรัฐธรรมนูญแห่งราชอาณาจักรไทย และมาตรา ๒๕ วรรคหนึ่งแห่งพระราชบัญญัติการปฏิรูปที่ดินเพื่อเกษตรกรรม พ.ศ. ๒๕๑๘ จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา ๑พระราชกฤษฎีกานี้เรียกว่า พระราชกฤษฎีกากำหนดเขตที่ดินในท้องที่ตำบลทับช้าง ตำบลปะตง และ ตำบลทรายขาว อำเภอสอยดาว จังหวัดจันทบุรีให้เป็นเขตปฏิรูปที่ดินพ.ศ. ๒๕๔๒มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ให้ที่ดินในท้องที่ตำบลทับช้าง ตำบลปะตง และ ตำบลทรายขาว อำเภอสอยดาวจังหวัดจันทบุรี ภายในแนวเขตตามแผนที่ท้ายพระราชกฤษฎีกานี้ เป็นเขตปฏิรูปที่ดินมาตรา ๔ให้รัฐมนตรีว่าการกระทรวงการคลังรัฐมนตรีว่าการกระทรวงเกษตรและสหกรณ์และรัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการชวน หลีกภัยนายกรัฐมนตรี[เอกสารแนบท้าย]๑. พระราชกฤษฎีกากำหนดเขตที่ดิน ในท้องที่ตำบลทับช้างตำบลปะตง และตำบลทรายขาว อำเภอสอยดาว จังหวัดจันทบุรี ให้เป็นเขตปฏิรูปที่ดิน พ.ศ. ๒๕๔๒(ดูข้อมูลจากภาพกฎหมาย)หมายเหตุ :- เหตุผลในการประกาศใช้พระราชกฤษฎีกาฉบับนี้ คือเนื่องจากในท้องที่ตำบลทับช้างตำบลปะตง และ ตำบลทรายขาว อำเภอสอยดาวจังหวัดจันทบุรี มีเกษตรกรผู้ไม่มีที่ดินประกอบเกษตรกรรมเป็นของตนเองหรือมีที่ดินเล็กน้อยไม่เพียงพอแก่การครองชีพหรือต้องเช่าที่ดินของผู้อื่นประกอบเกษตรกรรมอยู่เป็นจำนวนมากสมควรกำหนดเขตที่ดินในท้องที่ดังกล่าวให้เป็นเขตปฏิรูปที่ดิน จึงจำเป็นต้องตราพระราชกฤษฎีกานี้วิภา/ปรับปรุง๑๒ มกราคม ๒๕๕๘[๑] ราชกิจจานุเบกษาเล่ม ๑๑๖/ตอนที่ ๑๒ ก/หน้า ๖๑/๓ มีนาคม ๒๕๔๒